સરકારે જે કામ કરવાના છે તે માલણ ગામના ભામાશાઓએ કર્યા છે. સરકાર પણ શિક્ષણ માટે સતત ચિંતિત છે. ગરીબ અને મધ્મય વર્ગના પરિવારના બાળકોને ખાનગી શાળા કરતાં પણ સારૂ શિક્ષણ મળી રહે તે માટે રાજ્ય સરકાર દ્વારા રૂપિયા 27 હજાર કરોડનું બજેટ ફાળવવામાં આવ્યું છે. જેના થકી શાળાઓમાં બાળકો સ્ક્રિન ઉપર ઇન્ટરનેટના માધ્યમથી શિક્ષણ મેળવતા થાય તેવા પ્રયત્નો હાથ ધરવામાં આવ્યા છે તેમ પાલનપુર તાલુકાના માલણ ખાતે દાતાઓ દ્વારા રૂપિયા 2.25 કરોડના ખર્ચે બનેલી પ્રાથમિક શાળાનું લોકાર્પણ કરતાં રાજ્યના મુખ્યમંત્રી વિજય રૂપાણીએ જણાવ્યું હતું.